CELEX: 32017D0973
Language: el
Date: 2017-06-08 00:00:00
Title: Απόφαση (ΚΕΠΠΑ) 2017/973 του Συμβουλίου, της 8ης Ιουνίου 2017, για την τροποποίηση της κοινής δράσης 2008/124/ΚΕΠΠΑ σχετικά με την αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (Η ονομασία αυτή χρησιμοποιείται με επιφύλαξη των θέσεων ως προς το καθεστώς και συνάδει με την απόφαση 1244 (1999) του Συμβουλίου Ασφαλείας των Ηνωμένων Εθνών και τη γνώμη του Διεθνούς Δικαστηρίου σχετικά με τη διακήρυξη της ανεξαρτησίας του Κοσσυφοπεδίου. ) (EULEX KOSOVO)

9.6.2017   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 146/141
               
            ΑΠΌΦΑΣΗ (ΚΕΠΠΑ) 2017/973 ΤΟΥ ΣΥΜΒΟΥΛΊΟΥ
      της 8ης Ιουνίου 2017
      για την τροποποίηση της κοινής δράσης 2008/124/ΚΕΠΠΑ σχετικά με την αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (*1) (EULEX KOSOVO)
      ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
      Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 42 παράγραφος 4 και το άρθρο 43 παράγραφος 2,
      Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
      Εκτιμώντας τα ακόλουθα:
      
                  (1)
               
               
                  Στις 4 Φεβρουαρίου 2008 το Συμβούλιο εξέδωσε την κοινή δράση 2008/124/ΚΕΠΠΑ (1).
               
            
                  (2)
               
               
                  Στις 14 Ιουνίου 2016 το Συμβούλιο εξέδωσε την απόφαση (ΚΕΠΠΑ) 2016/947 (2) για την τροποποίηση της κοινής δράσης 2008/124/ΚΕΠΠΑ, παρατείνοντας την εντολή της EULEX KOSOVO έως τις 14 Ιουνίου 2018 και προβλέποντας νέο ποσό δημοσιονομικής αναφοράς για την εκτέλεση της εντολής της στο Κοσσυφοπέδιο έως τις 14 Δεκεμβρίου 2016 και για την υποστήριξη προς τις μεταφερθείσες δικαστικές διαδικασίες εντός κράτους μέλους έως τις 14 Ιουνίου 2017.
               
            
                  (3)
               
               
                  Στις 14 Νοεμβρίου 2016 το Συμβούλιο εξέδωσε την απόφαση (ΚΕΠΠΑ) 2016/1990 (3) για την τροποποίηση της κοινής δράσης 2008/124/ΚΕΠΠΑ, προβλέποντας ποσό δημοσιονομικής αναφοράς έως τις 14 Ιουνίου 2017.
               
            
                  (4)
               
               
                  Θα πρέπει να προβλεφθεί νέο ποσό αναφοράς για την εκτέλεση της εντολής της EULEX KOSOVO έως τις 14 Ιουνίου 2018.
               
            
                  (5)
               
               
                  Καμία διάταξη της παρούσας απόφασης δεν θα πρέπει να νοείται ως θίγουσα την ανεξαρτησία και την αυτονομία των δικαστών και των εισαγγελέων.
               
            
                  (6)
               
               
                  Λόγω του ειδικού χαρακτήρα των δραστηριοτήτων της EULEX KOSOVO προς υποστήριξη των μεταφερθεισών δικαστικών διαδικασιών εντός κράτους μέλους, ενδείκνυται να προσδιορισθεί στην παρούσα απόφαση το ποσό που προβλέπεται να καλύψει την υποστήριξη για τις μεταφερθείσες δικαστικές διαδικασίες εντός κράτους μέλους και να προβλεφθεί η εκτέλεση αυτού του τμήματος του προϋπολογισμού μέσω επιχορήγησης.
               
            
                  (7)
               
               
                  Η κοινή δράση 2008/124/ΚΕΠΠΑ θα πρέπει να τροποποιηθεί αναλόγως.
               
            
                  (8)
               
               
                  Η EULEX KOSOVO θα διεξαχθεί στο πλαίσιο μιας κατάστασης που ενδέχεται να επιδεινωθεί και να παρεμποδίσει την επίτευξη των στόχων της εξωτερικής δράσης της Ένωσης, ως έχουν στο άρθρο 21 της Συνθήκης,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Στο άρθρο 16 παράγραφος 1 της κοινής δράσης 2008/124/ΚΕΠΠΑ το ενδέκατο εδάφιο αντικαθίσταται ως εξής:
      
         «Το ποσό δημοσιονομικής αναφοράς που προορίζεται να καλύψει τις δαπάνες της EULEX KOSOVO από τις 15 Ιουνίου 2017 έως τις 14 Ιουνίου 2018 ανέρχεται σε 90 914 000 EUR.
         Από το ποσό που αναφέρεται στο ενδέκατο εδάφιο, το ποσό που προορίζεται να καλύψει τις δαπάνες της EULEX KOSOVO για την εκτέλεση της εντολής της στο Κοσσυφοπέδιο ανέρχεται σε 49 600 000 EUR, ενώ 41 314 000 EUR θα καλύψουν την υποστήριξη προς τις μεταφερθείσες δικαστικές διαδικασίες εντός κράτους μέλους.
         Η Επιτροπή υπογράφει για ποσό 41 314 000 EUR συμφωνία επιχορήγησης με τον γραμματέα ο οποίος ενεργεί εξ ονόματος της γραμματείας που διαχειρίζεται τις μεταφερθείσες δικαστικές διαδικασίες. Στην εν λόγω συμφωνία επιχορήγησης εφαρμόζονται οι κανόνες για τις επιχορηγήσεις που προβλέπονται στον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (*2).
         Το ποσό δημοσιονομικής αναφοράς υπέρ της EULEX KOSOVO για το μετέπειτα διάστημα αποφασίζεται από το Συμβούλιο.
      
      Άρθρο 2
      Η παρούσα απόφαση αρχίζει να ισχύει την ημερομηνία της έκδοσής της.
      
         Λουξεμβούργο, 8 Ιουνίου 2017.
         
            
               Για το Συμβούλιο
            
            
               Ο Πρόεδρος
            
            U. REINSALU
         
      
      
         (*1)  Η ονομασία αυτή χρησιμοποιείται με επιφύλαξη των θέσεων ως προς το καθεστώς και συνάδει με την απόφαση 1244 (1999) του Συμβουλίου Ασφαλείας των Ηνωμένων Εθνών και τη γνώμη του Διεθνούς Δικαστηρίου σχετικά με τη διακήρυξη της ανεξαρτησίας του Κοσσυφοπεδίου.
      
         (1)  Κοινή δράση 2008/124/ΚΕΠΠΑ του Συμβουλίου, της 4ης Φεβρουαρίου 2008, σχετικά με την Αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο, EULEX KOSOVO (ΕΕ L 42 της 16.2.2008, σ. 92).
      
         (2)  Απόφαση (ΚΕΠΠΑ) 2016/947 του Συμβουλίου, της 14ης Ιουνίου 2016, για την τροποποίηση της κοινής δράσης 2008/124/ΚΕΠΠΑ σχετικά με την αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (EULEX KOSOVO) (ΕΕ L 157 της 15.6.2016, σ. 26).
      
         (3)  Απόφαση (ΚΕΠΠΑ) 2016/1990 του Συμβουλίου, της 14ης Νοεμβρίου 2016, για την τροποποίηση της κοινής δράσης 2008/124/ΚΕΠΠΑ σχετικά με την αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (EULEX KOSOVO) (ΕΕ L 306 της 15.11.2016, σ. 16).